b'\n_START_ARTICLE_\nBrbinj\n_START_SECTION_\nGeografija\n_START_PARAGRAPH_\nBrbinj je naselje, ki le\xc5\xbei ob istoimenskem zalivu na severovzhodni strani otoka, 12 km ju\xc5\xbeno od Bo\xc5\xbeave. Kraj je obkro\xc5\xbeen z borovim gozdi\xc4\x8dkom in oljkami. V dnu zaliva sta \xc5\xa1e dva manj\xc5\xa1a zaliv\xc4\x8dka; severni imenovan Lu\xc4\x8dina in ju\xc5\xbeni imenovan Bok. Ob zaliv\xc4\x8dku Lu\xc4\x8dina, pred katerim le\xc5\xbei oto\xc4\x8dek Utra, se razprostirajo hi\xc5\xa1e naselja.  Zaliv Lu\xc4\x8dina je za\xc5\xa1\xc4\x8diten pred vsemi vetrovi, zunanji del zaliva pa je izpostavljen burji. V zaliv, ki ima manj\xc5\xa1i, 25 m dolg pomol, kjer pristajajo trajekti iz Zadra, lahko vplujejo in se sidrajo manj\xc5\xa1e jahte. Globina morja v zalivu je do 5 m. Na pomolu stoji svetilnik, ki oddaja svetlobni signal: R Bl 3s.\n_START_SECTION_\nGospodarstvo\n_START_PARAGRAPH_\nGlavna gospodarska dejavnost so turizem, ribolov in poljedelstvo.\n_START_SECTION_\nZgodovina\n_START_PARAGRAPH_\nOkolica kraja je bila poseljena \xc5\xbee v prazgodovini. Nad naseljem stoji kamnita ilirska gomila. Sam Brbinj pa se v starih listinah prvi\xc4\x8d omenja konec 12. stoletja. \xc5\xbdupnijska cerkev sv. Kuzme je bila postavljena 1195.'